粧樓怨
作者：王炎
朝代：宋

paragraphs: 長安甲第凝丹碧，門外如雲珠履客。
主人對客懶將迎，別有洞天雙國色。
簾幃不動春風香，乃翁但醉流霞觴。
綠絲垂地細君惜，從今可老溫柔鄉。
歡樂短，憂恨長，鳳飛何在遺其凰。
不言不笑念恩怨，明月無情窺象牀。
春暖花枝啼曉露，此身今是花無主。
可憐高塚卧麒麟，不許畫樓棲燕子。